recursal/SuperWikiNEXT-32B huggingface dataset:
Wikidata Cyriacus Kondratovič
Res apud Vicidata repertae:
*Nativitas*: 1703;   
*Obitus*: 1790, 25 Septembris 1788; Petropolis  
*Patria*: Regnum Russicum, Imperium Russicum  

**Cyriacus Andreae filius Kondratovič** (Russice *Кирьяк Андреевич Кондратович*), anno 1703 in urbe Okhtyrka prope Sumas, ut videtur, natus, et anno 1788 Petropoli mortuus, fuit Ucraina, lexicographus et translator , qui vixit et functus est in Imperio Russico.

Vita et opera
-------------

In Academia Kiioviensi educatus, in seminario Pereaslaviae Resaniensis docebat, Theophani Procopowicz et Basilio Tatiščev versionibus librorum Latinorum iuvabat. A Procopowicz Catharinopolim missus est; etiam *philosophus aulicus* (nonne ioculator?) aliquot annos fuit. Petropolim migravit et Academiae Scientiarum lexicon Russicum componebat. Versiones multas fecit: 

* Ovidii elegias nonnullas
* Ciceronis orationes XII
* *Rerum Moscoviticarum Commentarios* Sigismundi de Herberstein
* multos libros de historia Russica ab Amadeo Siegfriedo Bayer(ru) Latine compositos

necnon alia Russice vertit. 

Annos ab 1758 ad 1759 *Iliadem* et post annum 1760 *Odysseam* oratione soluta de lingua Latina vertit. Editione Ioannis Spondani utebatur. Haec Homeri versio Russica prima fuit. Adhuc inedita, quamquam non perdita est.

Lexicon Polono-Russicum et lexicon Russicum botanicum et mineralogicum composuit. Epigrammata et odas et carmina alia propria permulta componebat.

Notae
-----

1. ↑  Quem *Theophilum Siegefrum Baeer* nominabat.
2. ↑  Homeri quae extant omnia Ilias, Odyssea, Batrachomyomachia, Hymni, Poemata aliquot cum Latina versione J. Spondani Maulconensis... Basileae, 1583.
3. ↑  *Егунов А.Н.* Гомер в русских переводах. Мoscuae et Leninopoli, 1964. С. 41—47.

Nexus externi
-------------

* De Kondratovič in *Lexico biographico Russiae*
Alanus Renatus Lesage, scriptor
**Alanus Renatus** vulgo *Alain René* **Lesage** (natus die 8 Maii 1668 Sarzeau, mortuus die 17 Novembris 1747 Gesoriaci) iuris consultus atque scriptor Francicus fuit.

Vita
----

Studiis Parisiensibus finitis advocatus factus est. Tamen mox se litteris tandummodo dedicavit, cuius principia poetica satis dura fuerunt. Post multa tentamina vana rerum Graecarum Hispanicarumque convertendarum convenit clericum de Lyonne, legati cuiusdam Matritensis filium. Iste vir pecuniis succurrebat.

Gravitudo
---------

Iam applausum erat dramatiunculis »Crispin rival de son maître« (secundum Antonium Hurtado de Mendoza; 1707) et saturae contra argentarios »Turcaret« (1708). Maiore gloria potitus est in scribendo opusculo »Le diable boiteux« (secundum Aloysium Vélez de Guevara, quasi palliata Hispanica contra pietatis simulatores in Francia; 1707) necnon in conficiendo »Gil Blas de Santillane« (1715–35). Lesage id opus paululum fontibus Italicis Hispanicisque fulciens pepigit, quod Voltarius irrisor et alii Hispani maligni imitationem puram habebant. Sunt qui dicant librum »Gil Blas« Rabelaesi et Fontanae res aequare. Quod cum ita sit, constat figuram Figaro ibi fictam esse.

Ecce duae aliae mythistoriae mentionis dignae: »Les aventures de Guzman d'Alfarache« (secundum Matthaeum Alemán; 1732) et »Le bachelier de Salamanque« (1736–38; fructus auctoris senis qui ipse hanc fabulam magni aestimavisse videtur). Alia sunt carmina vallevirensia, operae comicae (plus quam centum!), nugae, mimi.

Academia Francica, quae criticam sui aegre ferre potuit, Renatum Alanum numquam in socium cooptatus est. Econtra extra fines Tobias SmollettScoticus genium eius intellexit atque tradidit, antequam in Francia ipsa Honoratus de Balzac modos eius evolvebat.

Fons primae recensionis
-----------------------

* Meyers Großes Konversations-Lexikon, tomus 12. Lipsiae 1908, p. 438 (in interreti hic)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Alanum Renatum Lesage** spectant. |

* Vicifons
* nexus apud DDB
* opera Theodisce translata apud Zeno.org

Notae
-----

1. ↑  Robert Musnik: "À propos de l’auteur." - Apud: Gallica.bnf.fr
Wikidata Clevum
Res apud Vicidata repertae:
*Civitas*: Italia  
*Locus*: 45°21′0″N 9°37′0″E  
*Numerus incolarum*: 2 281  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Provincia Cremonensis  

**Geographia**

*Superficies*: 6.19 chiliometrum quadratum  
*Territoria finitima*: Abbatia Cerretensis, Baniolum, Quadrivianica, Casalettum Cerretanum, Crema, Crispiatica  

**Tabula aut despectus**

Clevum: situsClevum: situs
**Clevum** (-i, *n*.) vel **Clivum** (-i, *n*.; alia nomina: *Cleuba*, *Clemba*, *Cleba*, *Clevis*; Italiane *Chieve*) est oppidum et municipium Italiae, circiter 2255 incolarum, in Provincia Cremonensi Regionis Langobardiae situm. Incolae Clevenses et Clivenses appellantur.

Ecclesia Catholica Romana
-------------------------

* Dioecesis Cremensis,

Municipia finitima
------------------

*Abbadia Cerreto (LO), Bagnolo Cremasco, Capergnanica, Casaletto Ceredano, Crema, Crespiatica (LO)*

Nexus interni
-------------

* Cremona
* Langobardia

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Clivum** spectant. |

* Situs interretialis communis proprius.

Pinacotheca
-----------

* Municipium Italiae.Municipium Italiae.
* Ecclesia Clevi sita.Ecclesia Clevi sita.
* Collocatio finium municipii in Provincia Cremonensi.Collocatio finium municipii in Provincia Cremonensi.

Notae
-----

1. ↑  www.comune.chieve.cr.it
2. ↑  C. Piastrella- Il sistema viario del territorio cremasco.[*nexus deficit*]
3. ↑  Breve finis 1138 maggio 29, Crema.
4. ↑  Breve promissionis 1149 agosto, Crema.
5. ↑  Libellus 1136 aprile 10.
6. ↑  www.comune.chieve.cr.it
7. ↑  Nomi d'Italia - AAVV, De Agostini
S

Eventus suffragii 2016 de Unione Europaea Britannici
Curia municipalis Mancuniensis
**Britannorum suffragium de tenenda Unionis Europaeae societate** fuit suffragium, ad quod Britanni die 23 mensis Iunii 2016 vocati erant. Maiori parti, videlicet 51.9 centesimis eorum qui suffragium inierant, placuit Unione Europaea decedere. Qua de causa David Cameron, primus minister, qui aliter suaserat, se munus suum cessurum annuntiavit.

Referendum Britanniarum Regni: schedula
Quaestio fuit:

Anglice: "Should the United Kingdom remain a member of the European Union or leave the European Union?"
"Utrum Britanniarum Regnum Unionis Europaeae membrum maneat an relinquat eandem Unionem Europaeam?"
Seligendum fuit unum ex his responsis:

Anglice: "Remain a member of the European Union" / "Leave the European Union"
"Maneat membrum Unionis Europaeae" / "Relinquat Unionem Europaeam"
Eventus suffragii in curia municipali Mancunii nuntiati sunt.

Bibliographia
-------------

* Steven Erlanger, "Britain Votes to Leave E.U.; Cameron Plans to Step Down" in *New York Times* (23 Iunii 2016)
* Michael White, "The Brexit vote aftermath, explained: a wild week in UK politics" in *The Guardian* (2 Iulii 2016)

Nexus internus
--------------

* Brexitus

Nexus externi
-------------

* Lex Britannica de hoc suffragio anno 2015 lata
* Breve de suffragio tenendo
Irtis| Irtis Omio |
| Longitudo | 4248 chm |
|  |  |
| Decursus aquae | 3000 (in ostio) m³/s |
| Area systematis | 22 300 chm² |
| Fons | Confluentia *Džalgyzagat-Khe* et *Ul-Turgen-Khe* fluminum |
| Ostium | Obius |
| Regio | Res Publica Popularis Sinarum,Casachia, Russia |

**Irtis** (Casachice Ертіс, *Ertis*; Russice Иртыш, *Irtyš*; Sinice 额尔齐斯河, *É'ěrqísī hé*, in lingua Chantyensi *Тангат*) est flumen in Asia, Obii accola. Longitudinem 4248 chm Irtis habet et confluentium orbis terrarum longissimus est. 

Irtis in Turcestania Sinensi

Fluxus
------

E montibus Altaicis in Turcestania Sinensi regione Sinarum oritur, mox in Casachiam infuit, cuius flumen est longissimum (1700 chm). Post in regionibus Omiensi et Tumenensi Russiae per planitiem Sibiricam Occidentalem fluit et in districtu autonomo Chanty-Mansiensi in Obium effunditur.

Systema hydrographicum
----------------------

Receptacula aquae Buchtarmense et Petropylense (*Ustkamenogorense*) in Casachia in Irti constructa sunt; in receptaculum Buchtarmense lacus Zaissan priscus inclusus est. Pars Irtis ante Zaissanem saepe *Irtis Niger* nominatur. 

Buchtarma, Ulba, Schulba, Uba, Zarburgan, Tschernaia, Schelezenka, Taugutscheius, Omus, Camyschlovka, Tara, Schischus, Tuius, Ischimus, Tobol, Conda flumina (a fonte ad ostium enumerata) in Irtim effunduntur.

Urbes ad ripas sitae
--------------------

Petropylae et Septem Palatia et Paulodorum et Omium et Iyrcopolis (haud longe ab ostio) urbes, omnes regionum suarum capitales, in ripa Irtis stant. Astana Casachiae caput ad Ischimum Irtis accolam sita est.

Notae
-----

1. ↑  Henrici Scherer *Tabellae geographicae*, p.; Petri Simonis Pallas *Zoographia rosso-asiatica*; seu **Irtisch** (*Atlas Russicus*, p.7), **Irtyschius** (Ieremiae Iacobi Oberlini *Iungendorum marium fluviorumque omnis aevi molimina... Argentorati 1775, p. 104*).
2. ↑  Cf. de arce Ustkamenogorensi: Gerhardi Friderici Mülleri *De scriptis Tanguticis in Sibiria repertis*, in: *Commentarii Academiae Scientiarum Imperialis Petropolitanae*, vol. 10, Petropoli 1747, p. 440; Ioannes Georgius Gmelin, *Flora Sibirica*, vol. I, Petropoli 1747, p. IV-V.
3. ↑  Norae Zabinkovae et Moysis Kirpicznikov *Nomina physico-geographica principalia URSS* s.v. *Зайсан*.
4. ↑  Ioannis Georgii Gmelin, *Flora Sibirica*, vol. I, Petropoli 1747, p. VI. Ibidem et nomina cetera.

Nexus externi
-------------

|  |  |
| --- | --- |
|  | **Situs geographici et historici:** *Locus*: 47°24′52″N 90°12′56″E, 61°4′50″N 68°49′50″E • *OpenStreetMap* • *GeoNames* • Store norske Lexikon |


|  |  |
| --- | --- |
|  | **Vicimedia Communia** plura habent quae ad **Irtim fluvium** spectant. |
*Vide etiam paginam discretivam: Iungala (discretiva)*

Cataracta Trabs Capsae (Anglice; *Box Log Falls*), Consaepti Nationalis Lamingtonensis (Anglice; *Lamington National Park*), in Terra Reginae, in Australia
**Iungala** (-ae, *f.*), **iungla** (-ae, *f.*) vel **iangala** (-orum, *n.*) silvam significare solet. Hoc vocabulum e Sanscritica voce *jaṅgala* (जङ्गल), locum silvaticum vel desertum significante, derivatur. Alia iungalae synonyma Latine silva densa, tesca nemorosa, abdita silva tropica sive sangala sunt.

Technico sensu, hoc vocabulum ad silvam tropicam, magna biodiversitate et plantis dense implicitis velut arboribus, harundinibus, lianis, herbis etc... pinctum, refert. Velut silvaticum oecosystema, iungalae in tam aequatorialibus quam tropicalibus climaticis zonis sunt.

Nexus interni
-------------

* Silva
* Silva pluvialis
* Silva tropicalis

Notae
-----

1. 1 2  David Morgan. *Lexicon Latinum.* pagina 103
2. ↑  M. Kirpicznikov et N. Zabinkova, *Lexicon Rossico-Latinum in usum botanicorum*, Leninopoli 1977, s.v. *джунгли*.
Ochota|  |
| Longitudo | 393 chm |
|  |  |
| Decursus aquae | 200 m³/s |
| Area systematis | 19 100 chm² |
| Fons | Suntar Chaiata |
| Ostium | Mare Ochotense |
| Regio | territorium Fortunianum Russiae |

**Ochota**  (Russice *Охота*) est flumen in Asia, in territorio Fortuniano Foederationis Russicae. In montibus Suntar Chaiata incipir, 393 chiliometra patet et, prope ad urbem veterem Ochotium, in mare Ochotense effunditur. Nomen de vocabulo Evenensi *okat, flumen*, derivatum est.

Ochota, Ochotium et Delkiu Ochotensis (a laeva parte) im tabula
Delkiu Ochotensis flumen, Ochotae accola maximus, est unus fluviorum, bifurcationem veram habentium; nam aquae rami Delkiu alterius, qui Delkiu Kuisudunensis nuncupatur, per Kuisudun flumen et Indigircam in Oceanum Arcticum flluunt. *Delkiu* vox Evenkensis *bracas* significat.

Notae
-----

1. ↑  Petri Simonis Pallas *Zoographia rosso-asiatica*, tomus 1, p. 147; Caroli Friderici a Ledebour *Flora rossica*, p. 707

Nexus externi
-------------

|  |  |
| --- | --- |
|  | **Situs geographici et historici:** *Locus*: 59°19′42″N 143°4′21″E, 61°52′42″N 142°36′29″E, 59°19′42″N 143°4′21″E • *OpenStreetMap* • *GeoNames* |

* Ochota in *Registro nationali aquarum* **(Russice)**
Sigillum Orlando, "pulchrae urbis."
Baracus Obama, praeses Civitatis Foederatae, die 12 Iunii 2016 loquitur.
Omar Mateen.
**Die 12 Iunii 2016** in Pulse, deverticulo nocturno gay Orlando in urbe Floridae situm, quadraginta novem homines necati, circa quinquaginta tres vulnerati sunt. Homicida fuit quidam Omar Mateen, civis Americanus, viginti novem annos natus, qui a vigilibus interfectus est. 

Haec caedes in historia Civitatum Foederatarum est mortiferissimus? coniectus magnarius, actus terrorismi post impetus 11 Septembris, et impetus in homines LGBT.

Auctor, Omar Mir Seddique Mateen (16 Novembris 1986—12 Iunii 2016), fuit Musulmanus piissimus ex Port St. Lucie (Portu Sanctae Luciae) Floridae, 125 milia (201 km) ab Orlando distans. Natus erat Novi Eboraci parentibus Afganicis. Pater coniecturam fecit sententiam filii ab homophobia inspiratam fuisse.

Baracus Obama, praeses Civitatum Foederatarum, hanc rem "actionem odii et tromocratiae" vocavit, et "solidaritatem inter cives" contra intolerantiam postulavit.

Nexus interni
-------------

* Christina Grimmie, cantrix in eadem urbe eodem *weekend* necata
* Impetus Campi anno 2017

Notae
-----

1. ↑  Adam Goldman, Peter Holley, et Mark Berman, "Orlando nightclub shooting: 50 killed in 'domestic terror incident' at gay club; gunman identified," *Washington Post,* 12 Iunii 2016.
2. ↑  Barbara Liston, "Fifty people killed in massacre at Florida gay nightclub: police," Reuters.
3. ↑  "Orlando gunman identified as Omar Mateen," BNO News.
4. ↑  "50 dead, Islamic terrorism tie eyed in Orlando gay bar shooting," *CBS News/Associated Press,* 12 Iunii 2016.
5. ↑  "Gunman In Orlando Nightclub Shooting That Left Nearly 20 Dead Identified As Omar Mateen," CBS News, 12 Iunii 2016.
6. ↑  "Orlando Nightclub Shooting: Mass Casualties After Gunman Opens Fire in Gay Club," NBC News, 12 Iunii 2016.

Nexus externi
-------------

* Situs proprius, Pulse Orlando.
*Batrachomyomachiae* pagina prima ex editione Danielis Heinsii, Amstelodamii 1726
***Batrachomyomachia*** (Graece Βατραχομυομαχία, scilicet *Ranarum et murium pugna*) est carmen epicum Graecum antiquum parodicum. Saepe ipsi Homero antiqui eam adscripserunt, ut in Vita Homeri Herodoto adscripta, vel Pigreti Halicarnasseo. Nunc saepe aetate Alexandrina vel etiam Romana composita esse putatur.

Argumentum
----------

Psicharpax (i.e.  *qui frusta rapit*) mus nobilis a Physignatho (*qui buccas inflat*) ranarum rege in hospitium invitatur. Quem, ut ad domum ipsius aquaticam pervenire possit, Physignathus se tergo per undas vecturum esse promittit. Hydrus subito apparens utrique terrorem inicit et rana, ut consuevit, aquis se immergit, mus autem natare nesciens fluctibus obruitur non sine diris, quas ranae imprecatur. Has ubi aliquis e muribus in ripa forte ambulans audivit, muribus civibus suis rem defert et ad bellum eos instigat. Iuppiter Minervae proposuit, ut mures, qui in templo eius habitant, defenderet, sed dea negavit. In proelio mures fortiores sunt et ranae periturae erant, nisi Iuppiter monstra incognita terribilia (sed lector cancros agnoscere potest) contra mures misit.

Editiones et versiones
----------------------

Editio *Batrachomyomachiae* Brixiana anni 1474 primus liber Graecus impressus fuisse videtur. Inter lineas Graecas in hoc libro versio Latina oratione soluta impressa est, in altera pagina versio hexametrica Caroli Aretini. Anno 1475 versio Aretini Venetiae iterum impressa est. Etiam versionem oratione soluta Aldi Manutii indicare possumus et hexametricas Simonis Lemnii et Francisci Alegrii. Elisii Calentii imitatio nota est.

Notae
-----

1. ↑   Suda s.v. Πίγρης; Plutarchi *de Herodoti malignitate*, 43; eiusdem *Moralia*, 873.
2. ↑  E. Layton, The First Printed Greek[*nexus deficit*]. Journal of the Hellenic Diaspora. 1973. Pp. 63-78. **(Anglice)**
3. ↑  Caroli Aretini versio; cf. eandem versionem Vindobonis anno 1516 editam, ubi Ioannes Capnio metaphrastes nominatus est.
4. ↑  Homeri ... Odysseae libri 24. Raphaele Volaterrano interprete ... Homeri Batrachomyomachia, id est, Ranarum & murium pugna, Aldo Ma. Ro. interprete, ad uerbum ferè tralata... 1528"; cf. versionem in editione Heinsii.
5. ↑  Batrachomyomachia, Homeri poema ... A Leonharto Lycio editum ... accesserunt Philippi Melanchthonis... et Symonis Lemnii conversio versibus heroicis, Lipsiae, s. a. (p.73 apud *Google Books*)
6. ↑  Homeri *Batrachomyomachia* Latinis carminibus expressa, nonnullis additis, Mexicopoli 1789.

Nexus externi
-------------

* Textus Graecus in *Vicifonte*
* Valahfridi Stroh *de fabulis Latinis in usum puerorum puellarumque scriptis*
*Vide etiam paginam discretivam: Silva (discretiva)*

Silva pluvialis in Amazonia Brasiliae.
Silva pluvialis in Australia, *Daintree* appellata
Carta geographica silvarum pluvialium tropicarum
Charta geographica sivlarum puvialium temperatarum
**Silva pluvialis** est genus silvae, ubi 250–450 centimetris (98–177 unciis) imbris quotannis pluit. Sunt duo genera silvarum pluvialium: silva pluvialis tropica et silva pluvialis temperata. In talibus silvis habitant plures quam duae partes animalium vel plantarum in orbe terrarum exstantium, quarum complures myriades adhuc nondum repertae sunt, ut putant biologi. Quod arbores tantum aere respirant, hae silvae nonnumquam pulmones terrae vocantur, quamquam re vera non plus oxygenii pariunt quam consumunt. Quod multae et variae medicinae naturales in silvis pluvialibus repertae sunt, saepe copiae ingentes medicamentariae appellantur. Principes silvae pluviales in Amazonia, Africa, India, Australia inveniuntur.

Silva pluvialis tropica
-----------------------

Silva pluvialis tropica est oecosystema tropica quod fere inter latitudines 28° a linea aequatoriali in septentriones et in meridiem versus invenitur. Hoc oecosystema altis temperaturis mediis et maxima imbris copia notabile est. 

### Quattuor coria

Plantae silvae pluvialis in quattuor coriis vivunt. Partes altissimae arborum maximarum *corium emergens* faciunt (quod emerget e silva). Hic habitant aves et lepidoptera.

Sub corio emergente est corium tegens vel aulaeum, quod est quasi tectum super silvam. In ramis sunt insecta, aves, simiae, alia mammalia. Sunt in aulaeo animalia quibus numqum necesse est de arboribus descendere.

Tertium corium est subtabulatum, obscurum et humidum. Hic sunt plantae parvae.

Infimum corium est solum silvae, ubi habitant animalia pluria.

Silva pluvialis temperata
-------------------------

Silvae pluviales temperatae sunt silvae coniferae zonae temperatae, quae maximam imbris copiam accipiunt.

Notae
-----

1. ↑  Christianus Helfer, *Lexicon auxiliare* (1991. ISBN 3-923587-08-2).
2. ↑   Fons nominis Latini desideratur *(addito fonte, hanc formulam remove)*
3. ↑  Anglice *understory.*

Bibliographia
-------------

* Butler, R. A. 2005. *A Place Out of Time: Tropical Rainforests and the Perils They Face*. In interrete editus: Rainforests.mongabay.com
* Fischer, Anton. 1995. *Forstliche Vegetationskunde.* Berolini et Vindobonae: Blackwell. ISBN 3-8263-3061-7.
* Postigo, Luis. 1976. *Ciencias Naturales.* Barcinonae: Editorial Ramón Sopena S. A.
* Richards, P. W. 1996. *The tropical rain forest,* editio altera. Cantabrigiae: Cambridge University Press. ISBN 0-521-42194-2.
* Whitmore, T. C. 1998. *An introduction to tropical rain forests,* editio altera. Oxoniae: Oxford University Press. ISBN 0-19-850147-1.
* Vila, Pablo. 1975. *Geografía de Venezuela.* Praecipue vol, 2, capita 17 et 18. Caracis: Ministerio de Educación.

Nexus interni
-------------

* Enumeratio climatum Köppen–Geiger

Nexus externi
-------------


|  |  |
| --- | --- |
|  | **Vicimedia Communia** plura habent quae ad **silvam pluvialem** spectant (rainforest, Rainforests). |
Wikidata Sergius Šoigu
Res apud Vicidata repertae:Sergius Šoigu: imagoSergius Šoigu: imagoSergius Šoigu: subscriptioSergius Šoigu: subscriptio
*Nativitas*: 21 Maii 1955; Chadan  
*Patria*: Unio Sovietica, Russia  

**Officium**

*Officium*: Minister of Defense, governor of Moscow Oblast, Leader of United Russia party, Minister of Emergency Situations  
*Munus*: politicus, miles, oeconomus, civil engineer  

**Consociatio**

*Factio*: Russia Unita, Factio Communistica Unionis Sovieticae, Unitas  
*Religio*: Christianitas Orthodoxa
**Familia**

*Genitores*: Kuzhuget Shoigu; Aleksandra Shoygu  
*Coniunx*: Irina Shoygu  
*Proles*: Yuliya Shoygu, Kseniya Shoygu  

**Memoria**

*Laurae*: Order of Honour, Medal "In Commemoration of the 300th Anniversary of Saint Petersburg", Order "For Merit to the Fatherland" II class, Order "For Merit to the Fatherland" III class, Order "For Personal Courage", Hero of the Russian Federation, Medal "In Commemoration of the 1000th Anniversary of Kazan", Medal "In Commemoration of the 850th Anniversary of Moscow", Medal for services in conducting the population census, Medal "Defender of a Free Russia", Order of Alexander Nevsky, Medal "For the Return of Crimea", Medal "For Strengthening of Brotherhood in Arms", Medal «For diligence in performing engineering tasks», Defence Ministry's 200 year medal, Q4286712, Q4287015, Q4286882, Q4240311, Q4286849, Q4286990, Order of the Tyva Republic, Q4286937, Q24932811, Order of Merit, Q4287144, Q4188115, Russian Federation Government Certificate of Honour, Q18080612, Q4375533, Q21644047, Ordo pro Merito Melitensi, Order "Danaker", Q4286829, Order of the Serbian Flag, Russian Federation Presidential Certificate of Gratitude, Order of St.Andrew with swords, Q95000245, Jubilee Medal "60 Years of Victory in the Great Patriotic War 1941–1945"  

**Sergius Kužugeti filius Šoigu** (Russice *Сер­гей Ку­жу­ге­то­вич Шойгу*; Tuvinice *Сергей Күжүгет оглу Шойгу*, natus Chadani in Tuva die 21 Martii 1955) e patre gentis Tuvae matreque Russa ortus, est ingeniarius civilis, politicus Russicus, et dux exercitus (Russice *генерал армии*), qui ab anno 2012 munere ministri defensionis officio fungitur. Ex anno 2012 praeses concilium ministrorum defensionis ICF est.

Ab anno 1991 usque ad annum 2012, munere minister condicionum necessitatis fungebatur. Ex eo munere anno 1999 praemium Foederationis Russicae nobilissimum Herois Foederationis Russicae accepit. Anno 2012, brevi tempore, gubernator regionis Moscuensis fuit.

Sergius Šoigu (a sinistra parte), Vladimirus Putin, Valerius Gerasimov dux exercituum anno 2019 picti.
Sergius Šoigu circulo *silovicorum* (Russice "virium praefecti") attribuitur, hominum, qui intelligentia ministerio? copiisve Russicis laborant. Aestimatur Šoigu praesidi Foederationis Russicae, Vladimiro Putin persona familiaris.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Sergium Soigu** spectant. |

|  |  |
| --- | --- |
|  | **Lexica biographica:**  • Большая российская энциклопедия • Deutsche Biographie • Store norske leksikon |
Wikidata Sapor II
Res apud Vicidata repertae:Sapor II: imagoSapor II: imago
*Nativitas*: 309; Firuzabad  
*Obitus*: 379; Bishapur  
*Patria*: Regnum Sassanidarum  

**Officium**

*Officium*: king of the Sasanian Empire  
*Munus*: monarcha  

**Consociatio**

*Religio*: Zoroastrismus
**Familia**

*Genitores*: Hormisdas II; Ifra Hormizd  
*Proles*: Hormizdoukt, Sapor III, Zruanduxt, Saint Govdelaas  
*Familia*: Sassanidae
*Vide etiam paginam discretivam:* Sapor (discretiva)

**Sapor II**, Persice شاپور *Šāpūr*, natus 309, mortuus 379, fuit monarcha Persarum a nativitate usque ad obitum (coronatus enim est dum in ventre matris manet), familiae Sassanidarum rex nonus. Contra Romanos aliosque inimicos multos pugnavit. Princeps Iulianus Romanorum, qui expeditionem contra eum anno 363 conduxit, proelio interfectus est. Rex Arsaces II Armenorum ab eodem captus et incarceratus mortem sibi intulit.

Rex Sapor II cervorum venator. Patella in Museo Britannico servata

Bibliographia
-------------

* Touraj Daryaee, "Shapur II" in *Encyclopaedia Iranica Online* (2009)

Nexus externi
-------------

|  |  |
| --- | --- |
|  | **Lexica biographica:**  • Gran Enciclopèdia Catalana • Store norske leksikon |
*Tempestas in Mari Galilaeae,* tabula picta Rembrandi (1633).
***Tempestas in Mari Galilaeae*** est tabula picta Rembrandi (1633), pictoris aetatis aureae Nederlandicae, quae in Museo Isabella Stewart Gardner Bostoniae Massachusettae usque ad diem 18 Martii 1990 fuit, cum surrepta esset. Tabula miraculum Iesu tempestatis tranquillatae in Mari Galilaeae depingit, ut in capitulo quarto Evangelii secundum Marcum in Novo Testamento Bibliorum Sacrorum Christianorum narratur. Tabula est sola tabula maritima vera a Rembrando picta.

Furtum
------

Matutino tempore die 18 Martii 1990, fures vestimentis vigilium occultati in museum irruperunt et *Tempestatem in Mari Galilaeae* duodecimque opera alia subduxerunt. Putatur hoc furtum maximum artis furtum in historia Civitatum Foederatarum, ac non iam explicatum est. Museum vacuas tabularum formas in locis prioribus iam monstrat.

Die 18 Martii 2013, Foederale Investigationis Ministerium nuntiavit se compertum habere auctorum facinoris. Explicatio forensis in se habet facinus a grege delictis ordinatis dicato commissum esse. Conclusiones autem non divulgatae sunt quia investigatio iam continuat.

Notae
-----

1. ↑  "Christ in the Storm on the Sea of Galilee 1633". gardnermuseum.org. 21 Maii 2013 .
2. 1 2 3  Robert M. Poole (Iulio 2005). "Ripped from the Walls (and the Headlines)". smithsonianmag.com .
3. ↑  Guy Darst; Ulrich Boser (20 Februarii 2009). "Vanishing Point As the World's Biggest Unsolved Art Theft Fades From View, a Fresh Look". *Wall Street Journal* .
4. ↑  Beth Stebner (18 Martii 2012). "Has the biggest art heist in US history been solved? FBI says they've ID'd infamous thieves who stole half a BILLION dollars of art from Boston's Gardner Museum". *Daily Mail* .
5. ↑  Matt Pearce (18 Martii 2013). "FBI says it knows who pulled off unsolved 1990 Boston art heist". *Los Angeles Times* .
6. ↑  "The Gardner Museum Theft, Reward Offered for Return of Artwork". Federal Bureau of Investigation. 18 Martii 2013 .

Nexus externi
-------------

* Camille Gizzarelli, "Artist's Self Portrait In Religious Works"
* FBI Top Ten Art Crimes: Isabella Stewart Gardner Museum Theft, pud *FBI Art Crime Team*
* Great Art Thefts Of The 20th Century, apud *Forbes Magazine*
* The Isabella Stewart Gardner Museum: A Companion Guide and History
* Despectus in furtum apud *Isabella Stewart Gardner Museum*
Delubrum Sancti Ioannis protestanticum cum archivio (Cibinii).
**Casa Friderici Teutsch** patet eruditioni atque explorationi media in urbe Cibiniensi in Transsilvania (in via Metropoleos 30). Rem moderatur Ecclesia Evangelica confessionis Augustanae.

Historia
--------

Eruditorium in domo est quam anno 1883 erexerunt, oratorio salvo: quoniam ecclesia Sancti Ioannis nova non ante 1912 venit. Aedes vetus caduca renovari debuit et habitatione sacerdotali aucta est. In area rectangulari in forma crucis saepitur in septentrione turri camparia quae ipse turriculis quattuor pulchrescit. Intus binas aras habemus: imaginem quattuor evangelistarum(en) Ioannes Stoß Schaesburgensis pinxit. Statuae utriusque Ioannis, artificium perbellum Viti Stoß, in tota Transsilvania glorificatur.

Omnia haud procul a moenibus antiquissimis distant, quorum tegulae paucae in aula servantur. 

Usque secundum bellum mundanum orphanotrophium in muris inveniebatur, quod Ioannes Engeleiter sacerdos et Consociatio Mulierum Evangelica iuvabat. Communismo saeviente, casa discipulis tamquam hospitium et culturale centrum se praestabat. Rebus novis postcommunisticis perfectis, restitutio in sinum ecclesasticum non contigit, usque annum 1999. Inde nova ibi instituta et vetera refecta sunt. Fridericus Teusch episcopus patronus pro nomine electus est. Quoniam annis 1990 theodiscophoni permulti patriam reliquerunt, parochiarum multarum pretiosa matriculaeque servanda erant. Cibinii dumtaxat rerum conservatio melior et securior fit.

Scientifica
-----------

In casa Teutsch tabularium maximum documentorum ecclesiasticorum institutum est; qui scopus haud facile post multos annos firmitate magna attingi potuit. Nostris diebus fores omnibus patent, christifidelibus ad animum refocilandum, sed praesertim doctis et eruditis. Bibliotheca cum libris praecipuis Theodiscis adest. Cooperationes offerunt, cum aliis, Academia Evangelica Transsilvanica, Museum Transsilvanicum in Gundelsheim, Lyceum Brukenthal Cibiniense. "Miscellanea ecclesiastica" indagatoribus assiduis forum dant, ut explorata vulgo referant.

Museum et spectacula
--------------------

Ex anno 2007 inest museum cum artificiis fabrorum, qui res ad minoritatem theodiscophonam spectantes confecerant. In diaetis et maenianis et xystis spectacula edere licet. Fanum Sancti Ioannis homines ad preces vocat. Ibidem discipuli initium et finem anni scholastici celebrant, de Bibliis disputatur, et quotannis de sancto Martino Turonensi sanctimoniae fiunt. Congressus et conventus varii in eo loco celebrati corda laetificant et scientias augent.

Nexus externi
-------------

* Situs interretialis casae proprius.
* Michael Schuller: "Siebenbürgen hat viel anzubieten". Apud: Karpatenrundschau, 19 Novembris 2015 (conspectus culturalium ecclesiasticorum in Transsilvania).

Notae
-----

1. ↑  Dacoromanice *Centrul de dialog şi cultură Friedrich Teutsch al Bisericii Evanghelice C.A. din România*; Theodisce *Begegnungs- und Kulturzentrum Friedrich Teutsch der Evangelischen Kirche A.B. in Rumänien.*
2. ↑  Elenchus impressorum.
Wikidata Raphael Volaterranus
Res apud Vicidata repertae:Raphael Volaterranus: imagoRaphael Volaterranus: imago
*Nativitas*: 17 Februarii 1451; Roma  
*Obitus*: 25 Ianuarii 1522; Volaterrae  

**Memoria**

*Sepultura*: San Lino  

**Raphael Volaterranus** (natus *Raffaele Maffei* Romae die 17 Februarii anno 1451; 25 Ianuarii 1522 Volaterris mortuus) fuit humanista, theologus, et polyhistor Italicus; Servita fuit.

Vita et opera
-------------

Raphaelis pater a secretis Callisto III et pontificibus tribus sequentibus fuit. Raphel philosophiae et theologiae studebat; linguam Graecam Georgius Trapezuntius eum docuit. Contra Lutherum *Apologetucum* composuit (*Nasi Romani in Martinum Lutherum Apologeticus*).  *Commentariorum rerum urbanarum libri XXXVIII* a Volaterrano compositi encyclopaedia est; prima pars, *Geographia*, res geographicas et historicas orbis terrarum tractat, secunda, *Anthropologia*, res tempore Volaterrani gestas describit, tertia, *Philologia*, praeter cetera historiam naturalem includit. *Odysseam* Homeri oratione soluta Latina vertit, quae versio cum versione *Iliadis* a Laurentio Valla facta edita est et multum legebatur. Monasterium Ordinis Sanctae Clarae Volaterris condidit.

Nexus externi
-------------

|  |  |
| --- | --- |
|  | **Lexica biographica:**  Treccani • Grove Art • P-Volaterranus.Raphael.html Teuchos • Dizionario biografico degli Italiani • Deutsche Biographie |

* Raphaelis Volaterrani *Commentariorum urbanorum XXXVIII libri...*, 1511
* Raphaelis Volaterrani *De institutione Christiana ad Leonem X...*, 1518
Karkwa Polaris musicae praemium anno 2010 accipiens
Karkwa anno 2009 apud Les Trinitaires, Metti? in Francia
**Karkwa** est grex musicus Quebecensis anno 1998 formatus Monte Regii in Canada propter certamen Cégeps en spectacle. Nomen gregis orthographia phonetica est vocabuli Francogallici *carquois*, quod *cucurum* significat. Socii gregis sunt Loduvicus-Ioannes Cormier, Martinus Pelletier (prius socius gregis Kalembourg), Michaël Gagnon, Stephanus Bergeron, Franciscus Lafontaine, Iulianus Sagot. Denarios actus tunc ostendit in Francia, gratia collaborationis illius Office franco-québécois pour la jeunesse. Michaël Gagnon, citharoedus cantorque, gregem liquit anno 2001 et Martinus Pelletier, qui a Martino Lamontagne musico citharae gravis commutatus est. Karkwa forma eius terminali participavit anno 2001 in Francouvertes.

Grex quattuor discos prodidit: *Le Pensionnat des établis* mense Novembri 2003 et *Les Tremblements s'immobilisent* mense Novembri 2005, apud Audiogram divulgatos, et cum participatione Brigittae Fontaine cantricis. Postea *Le Volume du vent* exstitit mense Aprili 2008; huic disco Patricius Watson cantor participavit. Denique *Les Chemins de verre*, discus quartus, notatus Lutetiae, die 30 Martii 2010 apparuit.

Karkwa cantum invitatus est apud Festival d'été de Québec, Coup de cœur francophone Urbis Quebeci et Montis Regii, atque apud FrancoFolies de Montréal et Francofolies de Spa. Inter caerimoniam societatis ADISQ anni 2008, Karkwa quattuor praemia adquisivit: grex anni, compositor anni, pellicula musica? anni (ob carminis *Échapper au sort*) et discus "alternatus"? anni (ob discum *Le Volume du vent*). Anno 2009 praemia duo grex adquisivit: actus anni ob *Le Volume du vent* et pellicula musica? anni ob *La Façade*.

Propter *Les Chemins de verre*, quartum discum, Karkwa ita Polaris musicae praemium anno 2010 accipit, ut primus grex Francogallice cantans victor esset huius praemii.

Discographia
------------

### Disci

* anno 2003: *Le Pensionnat des établis*
* anno 2005: *Les Tremblements s'immobilisent*
* anno 2008: *Le Volume du vent*
* anno 2008: participatio in *Hommage à Félix* in carmine *Le Tour de l'île*
* anno 2008: Participatio Loduvici-Ioannis Cormier in *12 hommes rapaillés*. Cecinit in *La route que nous suivons*
* anno 2010: *Les Chemins de verre*

### Singles?

* anno 2003: *Poisson cru*
* anno 2006: *La Marche*
* anno 2006: *Coup d'état*
* anno 2006: *La Fuite*
* anno 2007: *Vrai*
* anno 2008: *Échapper au sort*
* anno 2008: *Oublie pas*
* anno 2008: *La Façade*
* anno 2009: *À la chaîne*
* anno 2010: *Les Chemins de verre*
* anno 2010: *Le Pyromane*

Socii
-----

* Nonnulli e sociis gregis Karkwa
* Stéphane BergeronStéphane Bergeron
* Julien SagotJulien Sagot
* Louis-Jean CormierLouis-Jean Cormier

* Stéphane Bergeron (1998–)
* Louis-Jean Cormier (1998–)
* François Lafontaine (1998–)
* Martin Lamontagne (1998–)
* Julien Sagot (1998–)

Nexus externi
-------------

* Situs interretialis gregis **(Francogallice)**
* Karkwa apud MySpace

Notae
-----

1. ↑   **(Anglice)**
2. ↑  Harper, Kate (20 Septembris 2010). "Karkwa Win The 2010 Polaris Music Prize". CHARTattack
**Fontinalia** vel **Fontanalia** erant feriae Romanae, quae die 13 Octobris (a.d. III Id. Oct.) in honorem Fonti dei fontium, Iani et Iuturnae filii, celebrabantur. Varro sic ea describit:

> Fontanalia a Fonte, quod is dies feriae eius; ab eo tum et in fontes coronas iaciunt et puteos coronant.
> 
>

Notae
-----

1. ↑  *De lingua Latina*, VI 22.

Nexus externi
-------------

* De Fontinalibus **(Francogallice)**

Feriae Romanae et ludi publici

Adonia • Agonalia • Ambarvalia • Amburbium • Argei • Armilustrium • Ludi Apollinares • Augustalia • Bacchanalia • Sacra Bonae Deae • Brumalia • Ludi Capitolini • Caprotinia • Caristia • Carmentalia • Cerealia • Compitalia • Consualia • Divalia • Eponalia • Equirria • Equus October • Faunalia • Februa • Feralia • Floralia • Fontinalia • Fordicidia • Furrinalia • Hilaria • Ieiunium Cereris • Iovis epulum • Larentalia • Feriae Latinae • Lemuralia • Liberalia • Lucaria • Lupercalia • Matralia • Matronalia • Meditrinalia • Megalesia • Mercuralia • Navigium Isidis • Nemoralia • Neptunalia • Opalia • Opiconsivia • Parentalia • Parilia • Portumnalia • Poplifugia • Ludi Plebeii • Quinquatria • Quinquatrus minusculae • Quirinalia • Regifugium • Robigalia • Ludi Romani • Saturnalia • Sol invictus • Rosalia • Ludi Saeculares • Sementivae • Septimontium • Ludi Taurii • Terminalia • Tubilustrium • Veneralia • Sacra Veneris Genetricis • Vertumnalia • Vestalia • Vinalia • Vitulatio • Volturnalia • Vulcanalia
Wikidata Manitoba
Res apud Vicidata repertae:Manitoba: insigneManitoba: insigneManitoba: vexillumManitoba: vexillum
provincia  
*Civitas*: Canada  
*Locus*: 55°0′0″N 97°0′0″W  
*Nomen officiale*: Manitoba, Manitoba  
Situs interretialis
**Fines**

*Procuratio superior*: Canada  
*Territoria finitima*: Saskatchewan, Ontario, Nunavut, Dacota Septentrionalis, Minnesota
**Forma**

*Area*: 647 797 chiliometrum quadratum  
*Caput*: Vinnipega  

**Gestio**

parliamentary democracy  
*Praefectus*: Heather Stefanson  
*Consilium*: Legislature of Manitoba  

**Vita**

*Incolae*: 1 343 371  
*Sermo publicus*: Anglice  
*Zona horaria*: UTC-6  
*Moneta*: Canadian dollar
**Tabula aut despectus**

Manitoba: situsManitoba: situs
**Manitoba** (Anglice Francogalliceque etiam *Manitoba* quod in linguis Algonquianis *fretum spiritus* significat) est provincia in Canada et quinta provincia quae se ad Canadam iunxit.

Urbes
-----

* Vinnipega (caput)
* Brandon
* Churchill
* Portage la Prairie

Lacus
-----

* Lacus Vinnipegensis
* Lacus Winnipegosis
* Lacus Manitobae

Flumen
------

* Flumen Churchill in Manitoba
* Flumen Rufus
* Saskatchewan
* Nelson

Nexus interni
-------------

* Lingua Ojibwayensis
* Ludovicus Riel

Nexus externus
--------------


|  |  |
| --- | --- |
|  | **Vicimedia Communia** plura habent quae ad **Manitobam** spectant. |

Universitas Manitobensis

Provinciae et territoria Canadae

|  |  |
| --- | --- |
|  |  |
| 

|  |  |
| --- | --- |
| Provinciae | Alberta • Columbia Britannica • Insula Principis Eduardi • Manitoba • Nova Scotia • Novum Brunsvicum • Ontario • Quebecum • Saskatchewan • Terra Nova et Estotilandia |
| Territoria | Nunavut • Territoria Septentrio-occidentalia • Yukon |

 |
|  |
Moller Skycar M400.
**Currus volans**, sive melius fortasse **aerocurrus**, est hypothetica aeronavis autocineti privata quae vecturam aeriam ostiatim praebit (e.g. ex domo ad occupationem vel superinstitorium) sine necessario tramite avolationis, et ita in regionibus urbanicis exerceri potest, adeo circa aedificia et homines et alia impedimenta. Currus volans depictus est in operibus phantasmarum et scientiae fictae sicut *Chitty Chitty Bang Bang*, *Harry Potter and the Chamber of Secrets*, *The Jetsons*, *Star Wars*, *Blade Runner*, *Back to the Future Part II,* et *The Fifth Element,* ac similiter in periodicis technologiae dicatis sicut *Popular Science, Popular Mechanics,* et *Mechanix Illustrated.* Currus volatilis fuit et remanet commune scientiae fictiae et conceptionibus futuris.

Notae
-----

1. ↑  Poemata Catulli, 44.
2. ↑   Fons nominis Latini desideratur *(addito fonte, hanc formulam remove)*
3. 1 2  Onosko 1979:24, 51, 152–153.
4. ↑  "Future shock: Why there'll be no flying cars,"[*nexus deficit*] *The Post and Courier,* 12 Decembris 1992.

Bibliographia
-------------

* Onosko, Tim. 1979. *Wasn't the Future Wonderful?: A View of Trends and Technology From the 1930s.* Dutton. ISBN 0-525-47551-6.
Wikidata Theodorus Korsch
Res apud Vicidata repertae:Theodorus Korsch: imagoTheodorus Korsch: imago
*Nativitas*: 22 Aprilis 1843; Moscua  
*Obitus*: 16 Februarii 1915; Moscua  
*Patria*: Imperium Russicum  

**Familia**

*Genitores*: Evgeny Korsh;   

**Memoria**

*Sepultura*: sepulchretum Praesentationis  

**Theodorus Eugenii filius Korsch** (Russice Фёдор Евгеньевич Корш, tr. *Fëdor Evgen'evič Korš*, Moscuae natus die 4 Maii 1843 et ibidem mortuus die 1 Martii 1915) fuit poeta Latinus natione Russus, alumnus, dein professor (ab anno 1893 professor emeritus) Universitatis Moscuensis, ab anno 1895 socius correspondens et ab anno 1900 socius ordinarius Academiae Scientiarum Petropolitanae.

Opera scientifica de philologia classica, linguistica comparativa linguarum Indoeuropaearum, linguis Slavicis, rebus Orientalibus, historia litterarum etc. scripsit.

Anno 1886, edidit Hauniae (Kopenhagen) carminum suorum Latinorum Graecorumque farraginem cui titulus *ΣΤΕΦΑΝΟΣ*, quod est "corona carminum".

Eius scripta
------------

* *De Versu saturnio*, scripsit Theodorus Korsch: sumptibus C. Soldatencovii, 1868.
* *ΣΤΕΦΑΝΟΣ. Carmina partim sua graeca et latina, partim aliena in alterutram linguam ab se conversa, elegit, recensuit, in ordinem redegit Theodorus Korsch, Mosquanus*, Hauniae, 1886.

Bibliographia
-------------

* Iacoba Ĳsewijn-Jacobs "Carmina latina ex Unione Sovietica", in *Palaestra Latina, № 171, 1960, pp. 143-146.*
* Iosephus IJsewijn, *Companion to Neo-Latin Studies*, Amsterdam-New York-Oxford, North-Holland Publishing Company, 1977, p. 173.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Theodorum Korsch** spectant. |

|  |  |
| --- | --- |
|  | **Lexica biographica:**  • Большая российская энциклопедия • Deutsche Biographie |

* *Stephanos* apud *Vicifontem*
*Vide etiam paginam discretivam: Hyginus*

*De astronomia* (1450-1500 ca. Bibliotheca Medicea Laurentiana, pluteo 89 sup 43).
**Hyginus** fuit mythographus Graecus qui forsitan secundo saeculo vixit et librum *Genealogiarum* (vel *Fabularum*) Latine scripsit. Potest fieri ut hic idem Hyginus *Poeticam Astronomicam* quoque scripserit. Secundum *Oxford Classical Dictionary,* Hyginus mythographus non idem est atque Gaius Iulius Hyginus. Quibusdam enim latinitas mythographi indigna visa est quae ad aureum saeculum litterarum Latinarum pertineret. Non omnes tamen consentiunt: nam Johannes Yvinus Boriaud in praefatione editionis suae Latinae et Francogallicae *Fabularum* (1997), critica disputatione habita, concludit, ex his quae hodie scimus, nihil obstare videri quin mythographus et bibliothecarius Augusti unus et idem homo fuerit.

Nexus interni
-------------

* Cura

Notae
-----

1. ↑  In tertia editione, s.v. Hyginus (3).
2. ↑  Lutetiae: Les Belles Lettres, 1997.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Hyginum mythographum** spectant. |


|  |  |
| --- | --- |
|  | Vide **Hyginum mythographum** apud **Vicifontem**. |

|  |  |
| --- | --- |
|  | **Lexica biographica:**  Treccani • Deutsche Biographie |
Ron Silliman ex opere suo legit.
*From Northern Soul (Bury Neon),* res neon Ronaldi Silliman, in Bury Interchange exhibetur.
**Ronaldus (vulgo "Ron") Silliman** (natus Pasco in oppido Vasingtoniae 5 Augusti 1946) est poeta Americanus, qui plus quam triginta libros poesis et iudicii litterarii scripsit, quorum nonnulli in duodecim linguas conversi sunt. Saepe cum poetis lingua consociatur. Inter 1979 et 2004 *The Alphabet* (Abecedarium) unum conscribebat poema. Nunc *Universe* (Universum), poema novum, componere coepit, cuius prima pars "Revelator" appellari videtur. Silliman agitator politicus, vestibularius, ethnographus, editor diarii, director progressus, editorque exsecutivus periodici *Socialist Review* fuit.

Bibliographia
-------------

* Silliman, Ronald. 2008. *The alphabet.* Tuscaloosa: University of Alabama Press. ISBN 9780817354930, ISBN 081735493X.

Nexus externi
-------------

* Opera ab / de Ronaldus Silliman in bibliothecis (in catalogo WorldCat)
* Biographia. Poets.org.
* Biographia. *Modern American Poetry.*
* Colloquium interrogativum. *The Argotist Online.*
* De Silliman. UbuWEB, libri interretiales.
* Silliman's Blog.
* Pagina EPC.
* Pagina PennSound.
* Poema Sillimanianum in *Milk Magazine.*
* Ron Silliman papers in UCSD.
Wikidata Fargo
Res apud Vicidata repertae:
*Civitas*: Civitates Foederatae Americae  
*Locus*: 46°52′38″N 96°47′22″W  
*Numerus incolarum*: 105 548, 125 990  
*Zona horaria*: UTC−6  
Situs interretialis  

**Gestio**

*Praefectus*: Tim Mahoney  
*Procuratio superior*: Cass County  

**Geographia**

*Superficies*: 127.714801 chiliometrum quadratum, 126.446132 chiliometrum quadratum  
*Territoria finitima*: Moorhead  

**Coniunctiones urbium**

*Urbes gemellae*: Vimmerby Municipality  

**Tabula aut despectus**

Fargo: situsFargo: situs
**Fargo** est maxima civitatis Dacotae Septentrionalis urbs, cui sunt plus quam 15 centesimae numeri civium qui civitatem habitant. Fargo etiam est sedes Comitatus Cass. Urbs anno 1871 condita est, nomine *Centralia.* Fargo etiam est sedes Comitatus Cass. Urbs anno 1871 condita est, nomine *Centralia*.  Fargo cum urbibus Moorhead, Minnesota, Fargo occidentali, Dacota Septentrionalis, est pars metropolis Fargo-Moorhead, incolis 245,471 (anno 2018).

Fargo culturam, negotium, medicinam, eruditionem tam partibus orientalibus Dacotae Septentrionalis quam Minnesotae septentrionali porrigit. Ibi stat universitas Dacotae Septentrionalis.

Historia
--------

Via lata in media urbe sita.
In antiquis diebus, area Fargonis erat portus Rubri Fluvii inter annos 1870 atque 1890.  Postquam "Wells Fargo Express Company" venit ad Fargonem, urbs vocata nomine "Fargo," pro auctore Willelmo Fargone.

In anno 1910, Theodorus Roosevelt ad Fargonem venit ut bibliotecham conderet. Ad populum numeri 30,000, narrabat de se in Dacota Septentrionale 27 anni abhinc, et haec villa eum in vitam oratorem rei publicae duxit.

De rebus religiosis
-------------------

Fargo est sedes territorialis Dioecesis Fargensis Ecclesiae Catholicae Romanae.

Incolae notabiles
-----------------

* Norma Deloris Egstrom, cantrix iazensis, ibi nomen publicum *Peggy Lee* assumpsit primumque anno fere 1935 innotuit

Notae
-----

1. ↑  Numerus anno 2015 aestimatus est 118 523 ex 756 927 in tota civitate.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Fargo** spectant. |

|  |  |
| --- | --- |
|  | **Situs geographici et historici:** *Locus*: 46°52′38″N 96°47′22″W • *OpenStreetMap* • *GeoNames* • Store norske Lexikon • "1028945, 1036030" apud *USGS* |

* Situs urbis proprius
Wikidata Los Alamos (Novum Mexicum)
Res apud Vicidata repertae:
*Civitas*: Civitates Foederatae Americae  
*Locus*: 35°53′28″N 106°17′52″W  
*Numerus incolarum*: 13 179  
*Zona horaria*: UTC-7  
Situs interretialis  

**Gestio**

*Procuratio superior*: Los Alamos County  

**Geographia**

*Superficies*: 28.816707 chiliometrum quadratum, 28.868334 chiliometrum quadratum  

**Coniunctiones urbium**

*Urbes gemellae*: Sarovia  

**Tabula aut despectus**

Los Alamos (Novum Mexicum): situsLos Alamos (Novum Mexicum): situs
**Los Alamos** (nomen Hispanicum, scil. 'populetum') est oppidum 12 019 incolarum (censú anni 2010) Los Alamos comitatús Novi Mexici in Civitatibus Foederatis Americae. Oppidum Los Alamos per quattuor altas mensas planitiei Pajarito usque ad vallem Rupium Albarum (*White Rock Canyon*) patescit.

Et laboratorium Los Alamos sedet quod centrum scientiae technologicae est et ubi Inceptum Manhattense proiectum fuit.

### **Historia**

#### Historia Recentior

Priusquam oppidum Los Alamos anno 1942 ut esset locus Manhattensis Proiecti electum est, erat ibi quasi schola puerorum in artibus rusticis instituendorum. Haec schola, a viro divite Ashley Pond Secundo anno 1917 condita, pueros (ab anno duodecimo usque ad duodevicessimo) vitam e natura pendentem docuit, exempli gratia artes equitandi, boves curandi, et foris in silva sine subsidiis vivendi. Haec schola anno 1942 vel 1943, secundo mundi bello incipiente, finem invenit ut locus fieret praecipuus Manhattensis Proiecti arcanissimi, in quo homines in rebus physicis doctissimi, duce maxima ex parte Roberto Oppenheimer, pyrobolum omnium usque ad id temporis potentissimum confinxerunt. Posthac, bello iam peracto, oppidum Los Alamos factum est, ut ita dicamus, investigationis rerum physicarum plerumque ad usus militares pertinentium caput, quo in statu adhuc stat.

Nexus interni
-------------

* Dulce Base

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Los Alamos** spectant. |

* Pagina interretialis officialis Los Alamos Comitatús **(Anglice)**

Pinacotheca
-----------

* Collocatio Los Alamos et sui comitatús et civitatis.Collocatio Los Alamos et sui comitatús et civitatis.
* Despectus Los Alamos ubi pars urbis et Pons Omega qui super Los Alamos Canyon it videntur.Despectus Los Alamos ubi pars urbis et Pons Omega qui super Los Alamos Canyon it videntur.
* Black Hole, scilicet "foramen nigrum", taberna rerum militarium.Black Hole, scilicet "foramen nigrum", taberna rerum militarium.
* Mesa Public Library, Latine "bibliotheca publica mensae".Mesa Public Library, Latine "bibliotheca publica mensae".